

**Gradsko vijeće**

KLASA:340-01/19-01/03 P R I J E D L O G O D L U K E

URBROJ:2186/18-02/1-20-14

Ludbreg, 16. ožujka 2020.

Na temelju članka 86., 113. i 198. Zakona o prostornom uređenju („Narodne novine“, broj 153/13., 65/17, 114/18, 39/19, 98/19) i članka 33. Statuta Grada Ludbrega („Službeni vjesnik Varaždinske županije“, broj 23/09, 17/13, 40/13 – pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na 19. sjednici održanoj 16. ožujka 2020. g., donosi

**ODLUKA O IZRADI**

**IV. IZMJENA I DOPUNA**

**URBANISTIČKOG PLANA UREĐENJA LUDBREG**

**OPĆE ODREDBE**

Članak 1.

Donosi se Odluka o izradi IV. izmjena i dopuna Urbanističkog plana uređenja Ludbreg (u daljnjem tekstu: Odluka), čime započinje postupak izrade izmjena i dopuna Urbanističkog plana uređenja Ludbreg („Službeni vjesnik Varaždinske županije“, broj 35/2011., 37/2012.-ispravak, 21/2015. i 25/2015-pročišćeni tekst, 83/18) - (u daljnjem tekstu: izmjene i dopune).

Članak 2.

Odluka o izradi IV. izmjena i dopuna Urbanističkog plana uređenja Ludbreg temelji se na Programu za izradu izmjena i dopuna koji je izradio Upravni odjel za financije i komunalni sustav Grada Ludbrega te Zakonu o prostornom uređenju ("Narodne novine", br. 153/13., 65/17, 114/18, 39/19, 98/19).

Članak 3.

Odlukom o izradi se utvrđuje pravna osnova za izradu, razlozi donošenja plana, obuhvat prostornog plana, ocjena stanja u obuhvatu plana, ciljevi i programska polazišta plana, popis potrebnih stručnih podloga za izradu plana, način pribavljanja stručnih rješenja, popis javnopravnih tijela određenih posebnim propisima koja daju zahtjeve za izradu plana iz područja svog djelokruga, te drugih sudionika koji će sudjelovati u izradi plana, rokovi za izradu plana, te izvori financiranja plana.

**PRAVNA OSNOVA ZA IZRADU IZMJENA I DOPUNA**

Članak 4.

Odluka se donosi temeljem obveza koje proizlaze iz članka 81.-113. te članka 198. Zakona o prostornom uređenju ("Narodne novine", br. 153/13., 65/17, 114/18, 39/19, 98/19).

U skladu s člankom 86. Zakona o gradnji, prije donošenja ove Odluke, pribavljeno je mišljenje sukladno čl. 66. st 1. Zakona o zaštiti okoliša („Narodne novine“ 80/13,153/13,78/15 i 12/18).

U skladu s mišljenjem Upravnog odjela za prostorno uređenje, graditeljstvo i zaštitu okoliša Varaždinske županije (dopis KLASA: 350-02/19-01/14 URBROJ: 2186/1-86/3-20-5 od 13.02.2020. godine) nije potrebno provesti postupak strateške procjene utjecaja na okoliš i/niti postupak o potrebi ocjene o potrebi strateške procjene utjecaja na okoliš.

**RAZLOZI DONOŠENJA IZMJENA I DOPUNA PROSTORNOG PLANA UREĐENJA**

Članak5.

Razlozi za 3. izmjene i dopune prostornog plana su:

• Inicijative/zahtjevi građana i pravnih subjekata:

- dosad zaprimljeni zahtjeva pravnih subjekata i nekolicine građana;  
- zahtjevi koji će se uvažiti ukoliko nemaju negativan utjecaj na okoliš i ekološku mrežu, te nisu u  
suprotnosti s važećom zakonskom regulativom

• Inicijative/zahtjevi Grada:

- korekcije granica pojedinih zona namjene, sukladno aktualnim potrebama  
***- usklađivanje plana odvodnje s aglomeracijom Ludbreg***

• Ažuriranje postojeće i planirane infrastrukture sukladno zahtjevima nadležnih tijela  
• Usklađenje plana s novim ili promijenjenim propisima, te s novim dokumentima, studijama,  
programima i drugim aktima sukladno zahtjevima nadležnih tijela,  
• Redefiniranje Odredbi za provođenje.

**OBUHVAT IZMJENA I DOPUNA**

Članak 6.

Obuhvat izmjena i dopuna određen je sadašnjim obuhvatom Urbanističkog plana uređenja Ludbreg, a izrađuje se unutar tri prostorne cjeline:

1. prostorna cjelina je čestica sjeverno od Ulice Rudolfa Fizira i to čkbr. 1244/1 u k.o. Ludbreg, kojoj je važećim UPU-om (kartografski prikaz 1. Korištenje i namjena površina) određena namjena (D) – javna i društvena.
2. prostorna cjelina su čestice omeđene sa istoka Ulicom Ivana Gundulića (čkbr. 2716 k.o. Ludbreg), sa sjevera česticom čkbr. 1093 k.o. Ludbreg, sa istoka zonom sporta i rekreacije (čkbr. 1096/1 k.o. Ludbreg), sa juga zonom infrastrukturnih sustava (čkbr. 1096/7 k.o. Ludbreg) i to čkbr. 1288/1, 1288/2, 1083, 1084, 1085, 1086, 1087, 1089, 1090, 1091 u k.o. Ludbreg, kojoj je UPU-om (kartografski prikaz 1. Korištenje i namjena površina) određena namjena (M1) – mješovita pretežito stambena.
3. prostorna cjelina su čestice omeđene sa istoka-jugoistoka dijelom Ulice Mihovila Pavleka Miškine (čkbr. 2740 k.o. Ludbreg ), sjevera dijelom Ulice Franje Tuđmana (čkbr. 1229/1 k.o. Ludbreg), sa (čkbr. 2704 k.o. Ludbreg), te sa zapada-jugozapada zonom K1 - poslovna (čkbr. 1230/2 k.o. Ludbreg) i to čkbr. 1230/1, 1230/4, 1230/5, 1231/1 k.o. Ludbreg kojoj su UPU-om (kartografski prikaz 1. Korištenje i namjena površina) određene dijelom namjena (M1)-mješovita pretežito stambena i dijelom (IS) – Infrastrukturni sustavi.
4. Prostorna cjelina je prostor omeđen sa zapada rijekom Bednjom, sa sjevera državnom cestom D2 (obilaznica naselja Ludbreg), sa istoka ulicom Miroslava Krleže u Sigecu Ludbreškom, te sa juga željezničkom prugom. Prostor obuhvaća dio izgrađenog naselja Sigetec (istočni dio prema Ulici Miroslava Krleže) te u naravi okolne poljoprivredne površine.

**OCJENA STANJA U OBUHVATU IZMJENA I DOPUNA**

Članak 7.

Na prostoru obuhvata, prostorna cjelina 1. u naravi je livada. Prostorna cjelina 2. većim dijelom je izgrađeno građevinsko zemljište na kojemu su izgrađene stambene građevine, te jednom neizgrađenom građevnom česticom. Prostorna cjelina 3 je dijelom izgrađeno građevinsko zemljište na kojemu su izgrađene stambene građevine, dok je dio neizgrađen i sa planiranim infrastrukturnim koridorom, a u naravi zaštitni zeleni pojas prema K1 - poslovnoj zoni. Prostorna cjelina 4. obuhvaća dio naselja Sigetec (Ulica Miroslava Krleže) te u naravi okolne poljoprivredne površine i poljske puteve do rijeke Bednje na zapadu. Prostorna cjelina 5. obuhvaća čestice zapadno od groblja koje su u naravi oranice. Prostorna cjelina 6. je prostor (rudina Črnile) omeđen sa istoka Ulicom 5. Studenog, sa sjevera državnom cestom D2, sa zapada ulicom Ivana Gundulića i sa juga planiranom prometnicom sjeverno od stambene kuće u Ulici I. Gundulića 42 . Prostor obuhvaća u naravi oranice.

**CILJEVI I PROGRAMSKA POLAZIŠTA IZMJENA I DOPUNA**

Članak 8.

U dosadašnjoj provedbi Urbanističkog plana uređenja Ludbreg utvrđena je potreba za promjenama namjene određene površine, dakle grafičkog dijela plana.

**Osnovni ciljevi i programska polazišta za:**

1. **prostornu cjelinu** je promjena namjene korištenja s važeće (D) – javna i društvena u (M2) - mješovita-pretežito javna i poslovna;
2. **prostornu cjelinu** je promjena namjene korištenja s važeće (M1) – mješovita - pretežito stambena u (M2) – mješovita-pretežito javna i poslovna;
3. **prostornu cjelinu** je promjena namjene dijela površine namjene korištenja s važeće (IS) - infrastrukturni sustavi, koji se nalazi na čkbr. 1231/1 k.o. Ludbreg u (M1) – mješovita - pretežito stambena;
4. **prostornu cjelinu su:**

**4.1.** ukida se dio planiranog koridora prometnice koja prolazi katastarskim česticama čkbr. 3725, 3724, 3721/1 te susjednim česticama te mijenja namjena u (I) – proizvodno-poslovna namjena. S obzirom na sve strože propise i uvjete priključenja, realizacija planirane prometnice i njeno povezivanje sve je manje izgledno, te se preporuča usmjeravanje prometa na već postojeće raskrižje sa semaforima. ;

**4.2.** promjena namjene površina (južno i zapadno od planirane ceste na čkbr. 3761 k.o. Ludbreg) korištenja s važeće (N3 i N4) – posebna namjena, vjerska u (M1) – mješovita - pretežito stambena. S obzirom na promjenu namjene dijela površina južno od željezničke pruge te promjenu koncepta razvoja vjerskog turizma, umanjuje se potreba za razvojem površina posebne namjene-vjerske.;

* 1. promjena namjene površina (sjeverno od planirane ceste na čkbr. 3761 k.o. Ludbreg) korištenja s važeće (N4) – posebna namjena, vjerska u (I) – proizvodno-poslovna namjena. Kao obrazloženo u točci 4.2. mijenja se namjena površina te omogućava daljnji razvoj proizvodne djelatnosti koja je izrazila potrebu za predloženim proširenjem.;

1. **prostornu cjelinu su:**
   1. proširuje se prostor (I) – proizvodno-poslovne namjene na čestice čkbr. 644, 645 k.o. Ludbreg sa čime se smanjuju zaštitne zelene površine (Z);
   2. ukida se prostor namjene (K3)-komunalno servisne, te se na isti proširuje groblje;
2. **prostornu cjelinu je** promjena namjene površina korištenja s važeće (S) – stambena namjena u (M2) – mješovita-pretežito javna i poslovna namjena;
3. Redefiniranje dijela odredba za provođenje (rješavanje upita i zahtjeva pravnih i fizičkih osoba)

Ukoliko se, temeljem Zakona o prostornom uređenju ili drugog zakona ili podzakonskog akta, u tijeku izrade i donošenja izmjena i dopuna pojave drugi zahtjevi ili posebni uvjeti koji nisu navedeni u ciljevima i programskim polazištima, smatrati će se sukladni ovom članku Odluke uz posebno obrazloženje.

**POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMAKOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PROSTORNIH PLANOVA**

Članak 9.

U postupku izrade 4. Izmjena i dopuna Urbanističkog plana uređenja Ludbreg koristit će se postojeća dokumentacija, kao i ona čija je izrada u tijeku, podaci sadržani u informacijskom sustavu prostornog uređenja, te podaci, planske smjernice i propisani dokumenti koje će biti na raspolaganju u fazi izrade Nacrta prijedloga.

**POPIS POTREBNIH STRUČNIH PODLOGA**

**POTREBNIH ZA IZRADU IZMJENA I DOPUNA**

Članak 10.

Podatke, planske smjernice i propisane dokumente dostavit će javnopravna tijela temeljem dostavljenih zahtjeva i mišljenja.

**NAČIN PRIBAVLJANJA STRUČNIH RJEŠENJA**

Članak 11.

Stručno rješenje (izrada elaborata izmjena i dopuna) izraditi će stručni izrađivač koji će biti odabran za izradu izmjena i dopuna, a na način i po postupku određenom propisima koji reguliraju to područje.

Pribavljanje stručnih rješenja i podloga provest će nositelj izrade putem za to ovlaštenih osoba i u suradnji sa stručnim izrađivačem izmjena i dopuna.

**POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU IZMJENA I DOPUNA IZ PODRUČJA SVOG DJELOKRUGA, TE DRUGIH SUDIONIKA, KOJI ĆE SUDJELOVATI U IZRADI IZMJENA I DOPUNA**

Članak 12.

Javnopravna tijela koja za potrebe izrade izmjena i dopuna daju svoje prethodne zahtjeve i sudjeluju u postupku izrade izmjena i dopuna Plana:

1. Ministarstvo unutarnjih poslova, Ravnateljstvo Civilne Zaštite, Područni ured civilne zaštite Varaždin, Kratka 1, 42 000 Varaždin;
2. Ministarstvo kulture, Uprava za zaštitu kulturne baštine, Konzervatorski odjel u Varaždinu, Gundulićeva 2, Varaždin;
3. Ministarstvo državne imovine, Dežmanova ulica 10, 10000 Zagreb;
4. Upravni odjel za prostorno uređenje, graditeljstvo i zaštitu okoliša, Franjevački trg 7, Varaždin;
5. Hrvatska regulatorna agencija za mrežne djelatnosti(HAKOM), Ul. Roberta Frangeša Mihanovića 9, 10110 Zagreb;
6. Hrvatske vode, VGO za Muru i gornju Dravu, Međimurska 26b, 42 000 Varaždin;

Javnopravna tijela koja za potrebe izrade izmjena i dopuna daju svoja mišljenja ili suglasnosti u postupku izrade Plana temeljem članka 101. Stavka 1. Zakona o prostornom uređenju:

1. MUP, Policijska uprava Varaždinska, Ivana Milčetića 10, Varaždin;
2. Hrvatske Vode, VGI za mali sliv „Plitvica-Bednja“, Međimurska 26, Varaždin;
3. Hrvatske ceste d.o.o., Vončinina 3, 10000 Zagreb;
4. Hrvatske ceste d.o.o., Ispostava Varaždin, Kralja Petra Krešimira IV 25, Varaždin;
5. Županijska uprava za ceste, Gajeva 2, 42000 Varaždin;
6. HEP-ODS d.o.o., Koprivnica, Hrvatske državnosti 32, 48 000 Koprivnica;
7. Hrvatske željeznice d.o.o., HŽ infrastruktura, Mihanovićeva 12, Zagreb
8. Odašiljači i veze d.o.o., Ul. grada Vukovara 269d, 10000 Zagreb;
9. Hrvatski operator prijenosnog sustava d.o.o.(HOPS), Sektor za izgradnju i investicije, Kupska 4, Zagreb
10. Plinacro d.o.o. Savska cesta 88a, 10 000 Zagreb;
11. Županijski zavod za prostorno uređenje Varaždinske županije, Mali Plac 2, 42000 Varaždin;
12. Termoplin d.d. Špinčićeva 78, 42 000 Varaždin;
13. VARKOM d.d. Kukuljevićeva 9a, 42 000 Varaždin;
14. Javna ustanova za upravljanje zaštićenim dijelovima prirode Varaždinske županije, Kratka 1, Varaždin
15. Upravna tijela Varaždinske županije:
    * Upravni odjel za gospodarstvo, financije i europske poslove, Franjevački trg 7, Varaždin
    * Upravni odjela za prostorno uređenje, graditeljstvo i zaštitu okoliša, Ispostava Ludbreg, Trg Sv. Trojstva 14, Ludbreg

**ROK ZA IZRADU IZMJENA I DOPUNA, ODNOSNO NJEGOVIH POJEDINIH ETAPA**

**I ROK ZA PRIPREMU ZAHTJEVA ZA IZRADU IZMJENA I DOPUNA**

Članak 13.

Utvrđuju se rokovi trajanja postupka izrade i donošenja izmjena i dopuna po etapama kako slijedi:

-Dostava prethodnih zahtjevaza izradu Plana: najviše 15 dana od dana zaprimanja Odluke s pozivom na dostavu zahtjeva,

- Izrada i usvajanje Nacrta prijedloga Plana kao Prijedloga plana: najviše 30 dana od zaprimanja zadnjeg zahtjeva

- Izrada Prijedloga Plana za javnu raspravu i objava javne rasprave: najviše 10 dana po utvrđivanju Prijedloga Plana,

-Javna rasprava: 15 dana,

-Izrada Izvješća o javnoj raspravi: najviše 30 dana od okončanja javne rasprave,

-Izrada Nacrta konačnog prijedloga Plana: najviše 15 dana od usvajanja izvješća o javnoj raspravi od strane Nositelja izrade Plana,

-Izrada i utvrđivanje Konačnog prijedloga Plana i prijedloga Odluke o donošenju Plana: najviše 5 dana od dana usvajanja Nacrta konačnog prijedloga od strane gradonačelnika te upućivanje na Gradsko vijeće,

- Elaboracija Plana: najviše 5 dana od dana donošenja Plana na vijeću.

Ukoliko iz objektivnih razloga dođe do pomaka u rokovima iz prethodnog stavka, isti se pomiču, ali se ne mijenja trajanje pojedine etape, što će se smatrati sukladno ovom članku uz posebno obrazloženje. Navedenim se ne mogu mijenjati rokovi određeni Zakonom o prostornom uređenju.

**ZABRANA I VRIJEME TRAJANJA ZABRANE IZDAVANJA AKATA**

**KOJIMA SE ODOBRAVAJU ZAHVATI**

Članak 14.

Na području obuhvata izmjena i dopuna do donošenja izmjena i dopuna ne utvrđuje se zabrana izdavanja akata vezanih za gradnju kojima se odobravaju zahvati u prostoru.

**IZVORI FINANCIRANJA IZRADE PLANA**

Članak 15.

Sredstva za izradu izmjena i dopuna osigurana su u Proračunu Grada Ludbrega.

**PRIJELAZNE I ZAVRŠNE ODREDBE**

Članak 16.

Ova Odluka stupa na snagu osmog dana od dana objave u „Službenom vjesniku Varaždinske županije“.

Nadležno upravno tijelo nositelja izrade izmjena i dopuna obvezuje se da u roku od najmanje 15 dana od dana objave Odluke:

* sukladno članku 88. Zakona o prostornom uređenju, obavijesti javnost o izradi Plana,
* dostaviti Odluku javnopravnim tijelima iz članka 10. ove Odluke s pozivom na dostavu zahtjeva za izradu Plana.

Nadležno upravno tijelo nositelja izrade izmjena i dopuna obvezuje se da sukladno članku 81. Zakona, vodi službenu evidenciju o postupku izrade i donošenja izmjena i dopuna.

Sukladno članku 86. stavak 5. Zakona o prostornom uređenju ova Odluka se dostavlja Zavodu za prostorni razvoj radi objave u Informacijskom sustavu prostornog uređenja, a sukladno članku 90. Tijelima i osobama iz članka 12. ove Odluke.

Članak 17.

Stupanjem na snagu ove Odluke, prestaje važiti Odluka o izradi IV. Izmjena i dopuna Urbanističkog plana uređenja Ludbreg („Službeni vjesnik Varaždinske županije“, br. 67/2019.)

**Predsjednik Gradskog vijeća**

Antun Šimić